గణిత పట్టభద్రుడి వికృతంచెన్నై, నవంబరు 17(ఆంధ్రజ్యోతి): ‘దండుపాళ్యం’ సినిమా నుంచి ప్రేరణ పొందిన ఒక యువకుడు దోపిడీలకు వెళ్లి సుమారు 50 మంది మహిళలపై అత్యాచారం చేశాడు. ఎలాంటి క్రైం నేపథ్యం లేకపోయినా ‘దండుపాళ్యం’ సినిమాలో మాదిరి మహిళలపై అఘాయిత్యాలకు పాల్పడ్డాడని తెలుసుకుని పోలీసులే విస్మయం చెందారు. నిందితుడు గణితంలో పట్టభద్రుడు కావడం గమనార్హం.  మదన్ అరివళగన్(28) అనే యువకుడి సెల్ఫోన్ను పోలీసులు పరిశీలించగా అందులో నగ్నంగా ఉన్న మహిళల దృశ్యాలు చూసి కంగుతిన్నారు. మహిళల ఫోటోలు, వీడియోలు కుప్పతెప్పలుగా ఉండటంతో ప్రశ్నించారు. దాంతో అతని నేరచరిత్ర బయటపడింది. అరివళగన్ అడయార్ పరిసర ప్రాంతాల్లో పగటిపూట బైకుపై తిరుగుతూ మహిళలు ఒంటరిగా ఉన్న ఇళ్లను పరిశీలించేవాడు. ఆ తర్వాత ఆ ఇళ్ల వద్దకు వెళ్లి దాహమేస్తుంది నీళ్లవ్వమంటూ అడగటం, ఆ మహిళలు లోపలికి వెళ్లగానే అరివళగన్  చొరబడి కత్తి చూపి బెదరించి నగలను దోచుకునేవాడు. అంతటితో ఆగకుండా వారిపై అత్యాచారం చేసేవాడు. ఇలా సుమారు 50 మంది మహిళలపై అత్యాచారానికి పాల్పడినట్లు గుర్తించారు. అత్యాచారం జరిపిన తర్వాత సెల్ఫోన్లో మహిళలను నగ్నంగా చిత్రీకరించి భద్రపరిచేవాడు. గణితంలో పట్టభద్రుడైన  అతను బెంగళూరులో కొన్నాళ్లు సాఫ్ట్వేర్ ఇంజనీరుగా పనిచేశాడు.
ganita pattabhadrudi vikrutanchennai, navambaru 17(aandhrajyoti): ‘dandupalyam’ sinima nunchi prerana pondina oka yuvakudu dopideelaku velli sumaru 50 mandi mahilalapai atyaachaaram cheshaadu. elanti kraim nepathyam lekapoyina ‘dandupalyam’ cinemalo maadiri mahilalapai aghaayityaalaku palpaddadani telusukuni polisule vismayam chendaaru. ninditudu ganitamlo pattabhadrudu kaavadam gamanarham.  madan arivalagan(28) ane yuvakudi selphonnu poliisulu pariseelinchagaa andulo nagnamgaa unna mahilala drushyaalu chusi kangutinnaru. mahilala photolu, veediyolu kuppateppalugaa undatamtho prasninchaaru. daamto athani neracharitra bayatapadindi. arivalagan adayar parisara praantaallo pagatipuuta baikupai tirugutuu mahilalu ontarigaa unna illanu pariseelinchevaadu. aa tarvaata aa illa vaddaku velli daahamestundi neellavvamantuu adagatam, aa mahilalu lopaliki vellagaane arivalagan  chorabadi katti chuupi bedarinchi nagalanu dochukunevadu. antatitho agakunda vaaripai atyaachaaram chesevadu. ilaa sumaru 50 mandi mahilalapai atyaachaaraaniki paalpadinatlu gurtinchaaru. atyaachaaram jaripina tarvaata selphonlo mahilalanu nagnamgaa chitreekarinchi bhadraparichevadu. ganitamlo pattabhadrudaina  atanu bengalurulo konnaallu saftvare injaneerugaa panichesaadu.